مراد ساحر ءِ گونڈیں پجّار :
مراد ساحر ءِ نام مراد بکش بیتگ . گیشتر مراد ءِ نام ءَِ مشہوراَت آئی ءَ وتی پنّام ساحر پِر بست مکران ءَ شے زنگی
نگور ءِ کسانیں میتگ شیھ سیچی ءَ پیداگ بیتگ آئی ءِ کسانی ءِ چیزے سال مکران ءَ گوستگ ءُ رندا ڈکّال ءِ سؤب ءَ
واجہ ءِ پِت گوں وتی کہول ءِ مردماں لڈ ءُ لوگ ءَ کراچی ءَ اتکگ چیزے بنگیجی جماعت سرکاری اسکول ءَ وانگ ءَ رند نیزگاری ءِ سؤب ءَ وانگ ۓ یلہ دات ءُ لاپ ءِ والینگ ءَ ڈرائیوری ءِ کارۓ ھیل گِپت داں زند ءِ گڈی سالاں ڈرائیوری یے کُت ……….
مراد ساحر ءَ شاعری ءِ شوک چہ بندات ءَ است اَت آئی ءِ شئیر بلوچی ماھتاکاں چاپ ءُ شنگ کنگ بیتگ ات اَنت ھمے درگت ءَ ماں بلوچی لبزانک ءَ نام ۓ در آؤرت لاھور ءَ پاکستان ءِ ھَندی زبانانی کانفرنس ءَ ساحر ءِ گوں وتی سنگتانی ھمراھی ءَ بھر زرتگ ءُ ریڈیو پاکستان ءُ ٹیلی ویژن ءِ شئیری دیواناں ھم ساحر ءَ لبزانکی دوستاں بلوچی اکیڈمی ءِ کراچی ءِ بن ھشت اِیر کتگ چہ پازل اکیڈمی کراچی ءِ نیمگ ءَ واجہ ءِ اولی کتاب پاھار چاپ کنگ بوت سال ۱۹۸۳ ءَ جوڑ بیتگیں سید ھاشمی اکیڈمی ءِ نیمگ ءَ آئی ءَ وتی دومی وانگی چیھال چاپ ءُ شنگ کنائینت ءُ ھمے کتاب ءَ چہ اکیڈمی ادبیات پاکستان ءِ نیمگ ءَ داد دیگ بوت ساحر ءِ سیمی کتاب سال ۱۹۹۵ ءَ زر ءِ مروارد ءِ نام ءَ چہ پروگریسورائٹر فورم کوئٹہ ءِ نیمگ ءَ شنگ بوت ءُ چارمی آزمانکانی کتاب گرمیں ساھگ چہ واجہ ءِ زند ءَ پد گام پبلی گیشنز گوادر ءِ نیمگ ءَ چاپ ءُ شنگ کنگ بوت ….
بلوچی زبان ءِ اے دوزواہ ءَ ۱۸ ستمبر ۱۹۹۸ ءَ اے کوڑھیں امروز یلہ دات